cyanic-selkie/wikianc huggingface dataset:
אהרן מקרלין (השני)
רבי אהרן פרלוב מקרלין-סטולין (א' בסיוון תקס"ב, 1802 – י"ז בסיוון תרל"ב, 1872) היה האדמו"ר הרביעי של חסידות קרלין. ידוע על שם ספרו "בית אהרן". היה נחשב בזמנו לגדול האדמו"רים במרחב הליטאי, והשפעתו הגיעה גם לווהלין.
קורות חייו
בנוסף לגדלותו בתורה היה רבי אהרן גם בעל כושר ארגוני וב-45 שנות הנהגתו גדלה מאוד השפעת החסידות. עיירות שלמות על תושביהן הצטרפו לחסידות קרלין ובמועדים היו אלפים מגיעים לחצרו. כמו אביו, תמך גם הוא ביישוב החסידי בארץ ישראל שבו הייתה נציגות גם לחסידי קרלין עוד מימי עליית דודו, רבי יעקב, בנו של רבי אהרן הגדול מקרלין. בין היתר פעל לחידושו של בית הכנסת של רבי מנחם מנדל מוויטבסק בטבריה. קבוצה קטנה נוספת מחסידיו התגוררה בירושלים ביניהם רבי דוד צבי שלמה בידרמן האדמו"ר מלעלוב.
"בית אהרן"
בשנת תשס"ז נדפס הספר שוב על ידי רבי ברוך מאיר יעקב שוחט האדמו"ר מקרלין, עם תוספות מכתבי יד של זקני חסידות קרלין.
בלו (מס)
בְּלוֹ הוא מס עקיף בסכום קבוע עבור כל יחידה (להבדיל ממס קנייה שנקבע כאחוז מהמחיר הסיטונאי של המוצר). הבלו תורם רבות להכנסות המדינה, אולם מטרתו המוצהרת היא צמצום הצריכה של המוצרים שעליהם הוא מוטל. הבלו נגבה מהיצרן, והוא נכלל במחיר הטובין שהוא גובה מהספקים. בישראל הבלו נגבה על דלק, מוצרי טבק, ואלכוהול.
בישראל
באפריל 2022, הודיע שר האוצר אביגדור ליברמן על הורדת שיעור מס הבלו על הדלק בחצי שקל למשך רבעון, בעקבות עליה מהירה במחירי הדלק, בין היתר בשל המלחמה באוקראינה.
הצהרת לאנגקאווי
ההצהרה דנה בנושאים רבים הנוגעים לאיכות הסביבה, ומבקרת את ההתייחסות שניתנה בעבר לנושא זה. ההצהרה דנה בנושאים העיקריים הנוגעים לפגיעה בסביבה: אפקט החממה, נזק לשכבת האוזון, גשם חומצי, זיהום הים, ירידה בפוריות האדמה, והכחדת בעלי חיים. ההצהרה מציינת כי בעיות אלה הן בעיות עולמיות, החוצות גבולות של מדינות, ולכן יש לטפל בהן בעזרת ארגונים בינלאומיים, כדוגמת חבר העמים, אשר יתאמו את הטיפול המדינתי בבעיות.
AC 2-Litre
AC 2-Litre (באנגלית: AC 2-Litre) היא מכונית סלון תוצרת יצרנית הרכב "AC Cars Group Ltd" (קרוי גם: "Auto Carriers Ltd"), אשר יוצרה בין השנים 1947–1956.
מגבר
המגבר החשמלי משמש ברדיו, במשדרי ומקלטי טלוויזיה, במיקרו מחשבים, בכלי נגינה חשמליים, מכשור אנליטי ובכל מיני מכשירים אלקטרוניים וספרתיים אחרים. הרכיבים החשובים ביותר של המגבר הם ההתקנים הפעילים, כמו שפופרות הריק והטרנזיסטורים.
סקיני פאפי
סגנון והשפעות
בתחילת שנות השמונים קמו להקות רבות שהושפעו מתנועת הפאנק, שבאותה תקופה כבר דעכה כליל. בין הלהקות הללו ניתן למנות את להקת הסמיתס, הקיור ואפילו את דפש מוד. הלהקות הללו אימצו את התכנים הפסיכולוגיים והחברתיים שאפיינו את מוזיקת הפאנק, אבל נטשו את המוזיקה הפאנקיסטית לטובת מלודיות מורכבות ושקטות יותר או פחות ושמו דגש רב על שימוש בכלי נגינה אלקטרוניים. באופן כללי סקיני פאפי נמנית עם הלהקות האלו, אלא שהמוזיקה שלה מתאפיינת גם בצלילים כמו-תעשייתיים כדפיקות, צלצולים וחריקות. צלילים מכניים אלו משולבים בתוך המלודיות של יצירות הלהקה.
מדליית הכבוד (ארצות הברית)
זכויות הניתנות למקבל המדליה
מדליית הכבוד הצבאית ניתנה לראשונה לאחר החלטת הקונגרס מה-12 ביולי 1862. החלטה זו מופיעה בחוקי ארצות הברית, כרך 10, תת-כרך B, חלק II, פרק 357, סעיף 3741: "נשיא ארצות הברית רשאי להעניק בשם הקונגרס מדליית כבוד בעלת צורה הולמת, עם סרטים ותוספות, לכל אדם, אשר בהיותו בשירות הצבא, הצטיין בצורה יוצאת דופן בהתנהגותו האמיצה וללא סייג, תוך סיכון חייו מעל ומעבר לחובתו."
אוניברסיטת טקסס A&M
אוניברסיטת טקסס A&M (באנגלית: Texas A&M University, מכונה גם TAMU או A&M), היא אחת האוניברסיטאות המבוקשות ביותר בטקסס. האוניברסיטה היא מוסד הדגל של.
הלן היימן
קורות חיים
בשנת 1974 נבחרה היימן כחברת הפרלמנט הבריטי מטעם מחוז ולווין והטפילד (Welwyn and Hatfield). בעת בחירתה הייתה הצעירה בחברי בית הנבחרים (ונותרה הצעירה שבהם עד בחירתו של דייוויד אלטון בשנת 1979, וכן הייתה האישה הראשונה שהניקה את ילדיה בבניין הפרלמנט הבריטי. בבחירות 1979 איבדה את כיסאה בפרלמנט ובמקומה נבחר נציג המפלגה הקונסרבטיבית.
בין השנים 1982–1997 כיהנה בוועדת האתיקה של הקולג' המלכותי של הגניקולוגים וכן בוועדות האתיקה של הקולג' האוניברסיטאי של לונדון ובית הספר לרפואה של הקולג' האוניברסיטאי (University College Hospital), כמו כן כיהנה היימן בשנים 1992–1997 כחברת המועצה של האוניברסיטה.
ב-4 ביולי 2006 נבחרה מתוך תשעה מועמדים לתפקיד "הלורד יושבת הראש" (Lord Speaker) – יושב ראש בית הלורדים – ובכך הייתה גם לראשונה להיבחר לתפקיד זה (שנוצר בעקבות חוק הרפורמה החוקתית 2005). היא כיהנה בתפקיד במשך כחמש שנים, עד 31 באוגוסט 2011.
העולם האבוד (ספר)
עלילה
לאחר 6 שנים מעלילת הספר הקודם, איאן מלקולם (שנחשב למת מפצעיו בספר הקודם, אך מתברר כחי וסובל מצליעה בספר זה) והחוקר ריצ'רד לוין, חוקרים מקרים מוזרים של עצמות משונות בכמה איים לחופי קוסטה ריקה ומעריכים שישנם באיים אלה דינוזאורים החיים ב"עולם אבוד", בדומה לעלילת הספר של ארתור קונן דויל.
מלקולם וחבריו מגלים שהקבוצה של דודג'סון מגיע לאי, גונבת מספר ביצי מאיזאורים ומנסה לגנוב ביצים של טירנוזאורוסים. אך הטרינוזאורוסים הורגים את בזלטון, ומפרידים בין דודג'סון וקינג שנפצעים ומאבדים את ההכרה. קינג מתעורר ומנסה לברוח לספינה שנמצאת על החוף.
מלקולם בודק את גור הטירנוזאורוס הפצוע ומבקש מאדי להרוג אותו אך ללא ידיעתו הוא מבריח אותו חזרה לקרוואן. כשמלקולם ושרה מגלים הם מחליטים לטפל בפצע שברגלו ונשארים לבדם לטפל בו בזמן ששאר חברי הקבוצה יוצאים לתצפית על הדינוזאורים. בלילה ולוצירפטורים שיוצאים לצוד הורגים את קינג. הורי הטירנוזאורוסים מוצאים את גורם בקרוואן של שרה ומלקולם והם מוציאים אותו החוצה אך הטירנוזאורוסים מפילים את הקרוואנים מהצוקים. אחד הקרוואנים נופל מהצוק אך דוק מציל את שרה ומלקולם שנפצע. בינתיים אדי, לוין והילדים מטפסים על מגדל שמירה גבוה אך הרפטורים מצליחים למשוך ולהרוג את אדי. ארבי נלכד על ידי הרפטורים בתוך כלוב סגור אך ניצל. הקבוצה בורחת ומוצאת מקלט בכפר העובדים של אינגן ושם ממתינים למסוק הצלה.
Bad Romance
רוב מבקרי המוזיקה הכריזו שהשיר הוא השיר הטוב ביותר במיני-אלבום The Fame Monster והוא נכלל ברשימות "הטובים ביותר" במספר כלי תקשורת כגון המגזין רולינג סטון והמגזין הדיגיטלי Pitchfork. השיר זכה בפרסים רבים בהם שני פרסי הגראמי עבור הקטגוריות, "ביצוע הפופ של זמרת הטוב ביותר", "הקטע הקצר מווידאו קליפ הטוב ביותר". בארצות הברית, "Bad Romance" הגיע למיקום השני במצעד הבילבורד הוט 100, והשיג תואר יהלום לאחר שמכר מעל 11 מיליון עותקים רק בארצות הברית ומעל ל-14 מיליון ברחבי העולם ובכך נכנס לרשימת הסינגלים הנמכרים בכול הזמנים.
הקליפ המלווה של "Bad Romance" מציג את גאגא בתוך בית מרחץ לבן סוריאליסטי. שם, היא נחטפת על ידי קבוצה של דוגמניות על אשר סיממו אותה ומכרו אותה למאפיה הרוסית עבור עבדות מינית. הקליפ מסתיים כאשר האיש שקנה את גאגא נשרף בעודו חי על מיטה לבנה. הקליפ זכה לשבחים רבים ממבקריו, שלא הריעו לו רק על האופי החריג והסימבולי של העלילה, אלא גם על הכיוון האמנותי והדימוי החי. בשנת 2011, הוכרז כקליפ העשור על ידי המצביעים של בילבורד וקיבל עשר מועמדויות בטקס פרסי ה-VMA של שנת 2010, שבו זכה בשבעה פרסים, כולל "קליפ השנה". גאגא ביצעה את השיר בתוכניות טלוויזיה רבות כגון, "SNL", ובטקסי פרסים, פרסי המוזיקה האמריקאית, פרסי גראמי, ובכול סבבי ההופעות שלה.
רקע וכתיבה
לדברי גאגא, השיר היה אחד המאמצים הראשוניים שלה בין השירים שכתבה בשנת 2009 בזמן שהייתה במהלך סבב ההופעות "The Fame Ball Tour". השירים שהלחינה באותה תקופה עסקו ב-"מפלצות מופשטות שונות" - מטפורות לפרנואיות שלה - שהתמודדה איתו במהלך הסבב. אחד המושגים הללו הפך להשראה מאחורי "Bad Romance". גאגא הסבירה שהיא בדרך כלל חשה בודדה כשהייתה מעורבת במערכת יחסים ושהיא נמשכת לגברים שרומנטיקה לעולם לא עובדת איתם. "Bad Romance" בוחן את העדפתה למערכות יחסים כה בודדות ואת הבחירה הגרועה שלה בגברים. גאגא כתבה את המילים בנורווגיה באוטובוס הסבב שלה. היא הרחיבה על תהליך הכתיבה בראיון עם המגזין "גרציה","'הייתי ברוסיה, אז בגרמניה, וביליתי הרבה זמן במזרח אירופה. יש את מוזיקת האוס-טכנו הגרמנית המדהימה הזו, אז רציתי להכין תקליט ניסיוני של פופ. קצת רציתי לעזוב את שנות ה-80, אז הפזמון הוא מנגינה משנות ה-90, וזה מה שהיה ההשראה. בהחלט היה מעורב וויסקי בכתיבת התקליט. השיר מדבר על להיות מאוהב בחבר הטוב ביותר שלך'."
ביקורת
"Bad Romance" זכה לשבחים רבים על ידי מבקרי המוזיקה. בביקורת על השיר משנת 2011, מגזין הרולינג סטון הכריז שהוא השיר הטוב ביותר בדיסקוגרפיה של גאגא באומרו כי, "הפרסום שלו ימצה את "מהות הגאגאיזם", ופזמון המקהלה האהוב "ללא הפסקה" והקצב "הפועם", שמשקפים שיר "גרנדי", "משמח" ו"מלנכולי". כתב המאמר קאופמן, כאשר הריע למעבר הדרסטי של ה-"פעמון במהלך הפזמון", הרגיש שהתפיסה המיידית שהייתה ניכרת בסינגלים הקודמים שלה נעדרה ב-"Bad Romance". קיטי אימפריה מעיתון הגרדיאן טענה כי מקרים דומים לשיר זה במהלך הקריירה של גאגא ביססו אותה כדמות דומה למדונה.
תקציר
עם תחילת הפזמון הראשון של השיר, קבוצה של רקדניות, לבושות בבגד גוף לבן עם שרוולים ארוכים ומגפיים בגובה הברך וכתרים תואמים, זוחלות מתוך תרמילים לבנים דמויי ארון מתים כאשר בתרמיל המרכזי כתוב "Mons†er" (מפלצת). כאשר הרקדניות עומדות הן מתחילות לרקוד לצלילי השיר. הקטעים הבאים משתנים בין הרקדניות לגאגא ששרה לעצמה מול מראה בבגד שחור עם כתר לקטע נוסף שבו היא שוכבת באמבטיה עם פאה כתומה ואיפור מיוחד.
שבחים
מגזין המוזיקה "רולינג סטון" דירג את השיר במקום העשירי ברשימת "25 השירים הטובים ביותר של 2009", ובנוסף נכנס לרשימת "100 השירים הטובים ביותר בהיסטוריה" של המגזין "Time". בשנת 2011 זכה בשני פרסי גראמי בקטגוריות, "ביצוע הפופ של זמרת הטוב ביותר", "הקטע הקצר מווידאו קליפ הטוב ביותר". האתר "Pitchfork" בחר את השיר במקום ה-38 ברשימת "100 השירים של שנת 2009". האתר "Acclaimed Music" שמציג ביקורות מצטברות, הכתיר את השיר במיקום ה-13 במצעד השירים המפורסמים ביותר של 2009 על סמך רשימות שונות של סוף השנה על ידי מבקרי המיינסטרים.
סוניה סון
קריירה
בשנת 2011 סון חזרה לתודעה הציבורית בזכות תפקידה בסדרת הדרמה "בגוף ההוכחה" בתור בלשית מחלק הרצח סמנת'ה בייקר.
אוניברסיטת אברדין
מחקר
באוניברסיטת אברדין מתקיים מחקר בתחומים שונים ופועלים בה מגוון מרכזים ומכוני מחקר. בין תחומי המחקר נכללים מדעים, רפואה, הנדסה, שפות, מדעי הרוח וכן מחקרים בינתחומיים.
לאורך השנים הגיעו חוקרי האוניברסיטה להישגים שונים, בהם פיתוחים בתחום הטיפול במחלת הסוכרת באמצעות אינסולין, חקר הארכאולוגיה של סקוטלנד והקמת מוזיאון לארכאולוגיה. חוקרים מהאוניברסיטה היו שותפים לפיתוח מכשיר ה-MRI הראשון. בשלהי שנות השבעים צוות חוקרים מהאוניברסיטה פיתח את סורק ה-MRI הראשון ובאוגוסט 1980 השתמש הצוות במכשיר זה לביצוע הדמיה רפואית של גופו של חולה שהתמודד עם מחלת הסרטן.
טרי ווגן
קריירה
בדצמבר 1984, ווגן עזב את תוכנית הבוקר שלו ברדיו, כדי להמשיך בקריירה במשרה מלאה בטלוויזיה והוחלף על ידי קן ברוס. בטלוויזיה הגיש במשך כ-25 שנה בעיקר תוכניות אירוח ובידור. בין האורחים הישראלים בתוכניתו היו אורי גלר, והשדכנית הלנה עמרם.
צבוע נקוד
צאצאים
הגורים מגיעים לבגרות מינית בסביבות גיל שלוש, אך זכרים יכולים להגיע לבגרות גם בגיל שנתיים. הנקבות מגוננות מאוד, ואינן מאפשרות לצבועים זרים להימצא בקרבת גוריהן בשנתם הראשונה. כשהגורות הנקבות גדלות, האמהות מתערבות ועוזרות להן במלחמות עם צבועים אחרים, כדי לוודא שמעמדן יהיה בדיוק מתחת למעמד האם.
למידה מונחית
אימון המערכת
בלמידה מונחית, כל דוגמה שהמערכת לומדת על פיה היא זוג המורכב מאובייקט קלט ומערך הפלט הרצוי בעבור אותו הקלט. לאוסף הדוגמאות קוראים בשם "סט האימון״, והוא מכיל דגימות שמגיעות מהתפלגות משותפת של מרחב האלמנטים ומרחב התיוגים. אימון אלגוריתם למידה מונחית דורש בדרך כלל סט אימון שמכיל דוגמאות רבות. מטרת הלמידה היא לנבא את התיוג של אלמנט חדש שנוצר מאותה ההתפלגות אם המודל שאנחנו מאמנים הוא דיסקרימינטיבי. בעבור מודל גנרטיבי מטרת הלמידה תהיה ללמוד את ההתפלגות שממנה נוצרו הדוגמאות. לדוגמה, אם הבעיה שאנחנו רוצים ללמוד היא סיווג של תמונות לפי האובייקט המופיע בהן, תורכב כל דוגמה בסט האימון מהקלט - התמונה, ולכל קלט יוצמד הפלט הרצוי - התיוג לפי האובייקט המופיע באותה התמונה.
ביתן איל עופר
היסטוריה
אירוע חנוכת הביתן נערך ב-22 בינואר 1959 בטקס רב משתתפים בו נכחו הלנה רובינשטיין ומנהל משרד החינוך והתרבות משה אבידור. בחוברת שהופקה לרגל האירוע מצורפים דברי ברכה מאת גולדה מאיר ופנחס ספיר - שרת החוץ ושר המסחר והתעשייה בשעתו - מנהל המטרופוליטן בניו יורק, מנהל המוזיאון לאמנות מודרנית בניו יורק, ומושל מדינת ניו יורק, נלסון רוקפלר, שכתב את הדברים הבאים:
למידה מונחית
הסבר מתמטי
על מנת למדוד את מידת ההתאמה של פונקציה לנתוני האימון, נגדיר את פונקציית ההפסד שמודדת את המרחק בין התיוג שהמודל החזיר לבין התיוג האמיתי של הקלט. למשל, בעבור הדוגמה (x_i,\;y_i), אם האלגוריתם החזיר את הערך \hat{y} בעבור הדוגמה x_i, פונקציית ההפסד מחשבת את ההבדל בין התיוג "האמיתי" של הדוגמה לזו שהתקבלה מאלגוריתם -.
ביתן איל עופר
היסטוריה
בעקבות ההחלטה להקים את המוזיאון במיקום אחר הפך ביתן הלנה רובינשטיין למבנה עצמאי. על מנת להתאים את הביתן לייעודו החדש הוא שופץ באופן מקיף ב-1964 בעזרת תרומה של 100,000 דולר מקרן רובינשטיין. ב-1968 שופץ המבנה שוב על מנת להתקין חלל מתאים לתצוגת אוסף חדרי המיניאטורות התקופתיים שהתקבל מעיזבונה של רובינשטיין. בשנת 1970 תרמה קרן רובינשטיין למוזיאון סכום נוסף, בסך 50,000 דולר, לטובת הפעילות האמנותית בביתן.
למידה מונחית
בחירת האלגוריתם
כאשר עולה הצורך לבחור אלגוריתם ללמידה מונחית, המתכנת יוכל להשוות מספר אלגוריתמים, ולקבוע באופן נסיוני את האלגוריתם המתאים ביותר לצורך הספציפי. לאחר בחירת האלגוריתם, יצטרך המתכנת לכוונן את הפרמטרים השונים שלו בהתאם להתנהגות הרצויה - משימה שעשויה להיות מאתגרת. לעיתים קרובות יתקבל שיפור ביצועים גדול יותר בעקבות איסוף דוגמאות אימון נוספות ובחירת תכונות אינפורמטיביות יותר, מאשר השיפור שיתקבל לאחר ניסיון כוונון הפרמטרים של אלגוריתמי הלמידה.
יתירות של תכונות
קיום של מידע מיותר בוקטורי התכונות של הקלט - למשל אם ישנן תכונות בעלות קורלציה גבוהה - יגרום לכך שאלגוריתמי למידה מסוימים (כגון רגרסיה ליניארית) יתפקדו בצורה לא מספיק טובה. לעיתים קרובות ניתן לפתור בעיות כאלו על ידי.
תפילת העמידה
תוספות עיקריות
יש להקדים לתפילה את אמירת הפסוק: "אדני שפתי תפתח, ופי יגיד תהלתך", במנחה ובמוסף, יש מוסיפים גם את הפסוק משירת האזינו "כי שם ה' אקרא הבו גודל לאלוקינו", ולסיים את התפילה באמירת הפסוק: "יהיו לרצון אמרי-פי והגיון לבי לפניך, ה' צורי וגואלי". שהיא התפילה החותמת כדי שיהיו אמרי פינו ומחשבותינו לרצון לפני ה'. כיום מוסיפים לאחר סיום הברכות את תפלת מר בריה דרבינא ("אלהי, נצור לשוני מרע..."), ולאחר ג' פסיעות לאחוריו נותנים שלום באמירת המשפט: "עושה שלום במרומיו, הוא יעשה שלום עלינו ועל כל ישראל, ואמרו אמן".
בית שחור
עלילה
בספר "הקמיע", נשלח הילד ג'ק סויר למציאות חלופית, לעולם מקביל שנקרא "הטריטוריות", כדי לחפש קמיע שיציל את אמו. בספר ההמשך "בית שחור", ג'ק בשנות השלושים המוקדמות שלו; לאחר שפרש מתפקידו כבלש משטרתי, הוא נקרא למשימה שתחזיר אותו לאותם מחוזות קסם אפלים. חברו של ג'ק, מפקד המשטרה של פרנץ' לנדינג, זקוק לעזרתו בפתרון פרשה מעוררת חלחלה: פסיכופת חסר מעצורים המכונה "הדייג" חוטף, רוצח ואוכל את ילדי העיירה. ג'ק, שכבר תפס בעבר רוצח סדרתי בעיירה שכנה, נקרא עכשיו ללכוד רוצח מטורף שמותיר אחריו שרשרת של זוועות מחרידות. כדי לעשות זאת, הוא מתחבר שוב לילד שהיה, הולך בעקבות החזיונות שתוקפים אותו, ונכנס לטריטוריות שממתינות לו בבית נטוש מחוץ לעיירה, בית שישנו ואיננו, "בית שחור".
תסמין
תסמין מסוים יכול להיגרם על ידי תהליכים פתולוגים שונים. מטרת תהליך האבחנה היא לאתר את הגורמים המובילים לתסמין המדווח ולגבש החלטה על זהות התופעה הרפואית, או הפסיכולוגית שממנה סובל המטופל.
תסמין מול סימן
המונח העברי הוא נגזרת של המילה סימן (שורש סמ"נ), אולם בניגוד לסימן, שהוא ממצא אובייקטיבי בבדיקה הגופנית של החולה, התסמין הוא תלונתו הסובייקטיבית של החולה והוא מתייחס לרוב לתופעה בה יכול החולה לחוש. לדוגמה: החולה מתלונן על כאב גרון (תסמין) והרופא מוצא אודם ותפליט בגרון (סימנים). תופעה יכולה להיות תסמין וגם סימן, תלוי במי שזיהה אותה. למשל, פריחה שזוהתה על ידי חולה - היא תסמין, ואילו פריחה שגילה אותה רופא היא סימן.
כרונולוגיית אווטאר: כשף האוויר האחרון
ציר הזמן של מדיות הזיכיון
בשנת 2010 יצא סרט הלייב אקשן "איירבנדר" אשר שיחזר את עלילת העונה הראשונה של סדרת האנימציה.
קארו רוד
היסטוריה
באצטדיון נערכו מדי פעם קונצרטי מוזיקה. סטטוס קוו ניגנו שם בקונצרט בשנת 1997. אלטון ג'ון, יחד עם לולו, הופיע באצטדיון בשנת 2005. ג'ורג' מייקל הופיע באצטדיון ב-12 ביוני 2007, ורוד סטיוארט הופיע בקונצרט באצטדיון ביוני 2011.
ז'יולי שרטאווה
חייו
הוא היה head of the Georgian communist party's Organizational- Party Work Department
קרוליין קור
ביוגרפיה
ההורים שלה, ג'ין וגארי, ניגנו בלדות ומנגינות עממיות בלהקות מקומיות, ואחר כך הקימו להקה משלהם שנקראה "Sound Affair". ג'ין שרה וגארי ניגן בקלידים והם ניגנו גרסאות כיסוי של שירים של להקות מפורסמות. קור ואחיה, שנסעו עם הוריהם להופעות במכונית המשפחתית, נחשפו למוזיקה מגיל צעיר.
חיים פרטיים
הקורס קיבלו MBE של כבוד מהמלכה אליזבת' השנייה בגלל ההשפעה של המוזיקה שלהם ועבודת הצדקה שלהם שגייסה כסף עבור בית חולים פרימן בניוקסטל, קורבנות של הפצצת האומג ועוד צדקות אחרות.
מעוות (גאולוגיה)
גורמים המעורבים במעוות
ליצירת מעוות בסלעים חוברים כמה גורמים הנובעים מהכוחות הפועלים עליו ומתכונות החומר:
המאפיינים הפנימיים המשפיעים על המעוות
הגורמים המשפיעים על מאפייני המעוות ועל הכשל של סלעים לעמוד בו נחלקים לשתי קטגוריות: מאפיינים פנימיים ומאפיינים חיצוניים. הקטגוריה הפנימית כוללת את המאפיינים הטבועים בסלע עצמו, בעוד הקטגוריה החיצונית כוללת את הגורמים הסביבתיים הפעילים בנקודה קבועה בזמן. בין הגורמים הפנימיים חשובים ההרכב המינרלוגי והמרקם, אך סדקים בתוך המבנה הסלעי ומידת ההמרה של המינרלים המרכיבים אותו מתגלים לרוב כחשובים יותר. תנאי הטמפרטורה והלחץ בהם מצוי הסלע משפיעים באופן ברור על התנהגותו המכנית, וכך גם תכולת המים בנקבוביות שלו. מרכיבים חשובים נוספים הם משך הזמן בו חל שינוי במאמץ הפועל על הסלע וקצב פעולתו, המשפיעים באופן משמעותי על מאפייני המעוות החל בו.
הרכב ומרקם
סלעים אינם מבנה עקבי ואחיד, אלא הם מכילים פגמים הכוללים סדקים מיקרוסקופיים, גבולות בין חלקיקים, פצילות, גבולות בין גבישים תאומים, רצפים של תכלילים וחלקיקים הזרים להרכב הסלע. פגמים אלה משפיעים על חוזקו הסופי של הסלע ועשויים לפעול כמשטחי חולשה השולטים בכיוון בו יתפתח כשל. נטיית חלקיק או גביש בכיוון מסוים מסייעת להתפתחות הכשל באותו כיוון.
טמפרטורה ולחץ
אף שבכל סוגי הסלעים חלה הפחתה בחוזק עם עליית הטמפרטורה והתגברות של החוזק עם עלייה בלחץ הליתוסטטי, התוצא המשולב של טמפרטורה ולחץ שונה במידה ניכרת בסוגי סלעים שונים. עם עליית הטמפרטורה מתרחשת הפחתה במאמץ ובמעוות. החימום מגביר את גמישות המסלע ואת יכולתו לשנות את צורתו באופן קבוע – בלי שיאבד מהמשכיותו ומשלמותו. דוגמה טובה להתנהגות זו ניתן לראות בשוקולד: טבלת שוקולד קרה תישבר, בעוד לחץ דומה על טבלת שוקולד חמה יגרום לכיפופה.
זרימה וזחילה
רֵאיד הוא סלע המגיב למאמץ בתהליכים של זרימה (flow) – תנועה של חלקיקים בתוך החומר, וזחילה (creep) – זרימה המגיעה לשיא בו נגרם שינוי צורה של החומר. העמסה מתמשכת של המאמץ עשויה לגרום לזחילה שניונית. סוג זה של זחילה מייצג שלב בשינוי הצורה שבו קצב המעוות קבוע ופרופורציונלי למשך הזמן בו פעל המאמץ. אם נמשכת העמסה ועולה קצב המעוות, יתגבר הכשל ותתרחש שבירה.
מעוות אלסטי
מעוות אלסטי מתרחש כאשר המאמץ גדול מחוזקו של הסלע ומיכולתו להתנגד לו, ומתרחש בשלושה שלבים: האנרגיה נותרת כלואה בתוך הסלע כל עוד מופעל עליו כוח. ברגע שהכוח פוסק מלפעול – הסלע חוזר לצורתו המקורית ומשחרר את האנרגיה הכלואה בו בצורה של עבודה (פיזיקה), בדומה לגומייה או קפיץ.
הקירוב לאלסטיות אידיאלית של הסלע תלויה בהומוגניות, באיזוטרופיות ובהמשכיות המבנה הסלעי:
מעוות פלסטי
המעוות הפלסטי נובע ממאמצי מתיחה או לחיצה ומתרחש לאחר מעוות אלסטי מתמשך, המגיע לנקודה שבה לחומר כבר אין אפשרות לחזור למצבו המקורי מאחר שהוא אינו קשיח דיו, או כאשר המאמץ גדול או פועל לאורך זמן רב.
מעוות פלסטי נוצר בעת תנועתם של לוחות טקטוניים: התקרבותם זה לזה יוצרת מאמץ לחיצה, ואילו התרחקותם זה מזה יוצרת מאמץ מתיחה. מעוות פלסטי נוצר גם בעקבות היווצרותם של מחדרים פלוטוניים, המפעילים על המסלע מאמצי מתיחה, לחיצה וכפיפה, תוך חימומו.
מעוות פריך
מוצקים מוגדרים כפריכים או כגמישים בהתאם לכמות המעוות הפלסטי שהם מסוגלים לעמוד בה. כמות המעוות הפלסטי בחומרים פריכים מוגדר כאפסי או נמוך מאוד, בעוד בחומרים גמישים הוא מוגדר כגבוה. שבירה מתרחשת כאשר המאמץ עובר את גבול החוזק של החומר, ותחילת השבירה מצוינת בעלייה במהירות המאמץ – המונעת היערכות מחודשת של החלקיקים.
פנדה אדומה
מלבד החזרן ניזונה הפנדה גם מיונקים קטנים, ביצים, שורשים, פטריות ועוד, כך שהיא אוכלת כל. הפנדה היא חיה לילית בעיקרה והיא מעדיפה לבלות את רוב זמנה על העצים. היא חיה בבדידות ומגיעה לבשלות מינית בערך בגיל 18 חודשים. נקבת הפנדה האדומה מוכנה להזדווג רק יום אחד בשנה.
בתרבות
השם Firefox של דפדפן האינטרנט בקוד פתוח המפותח על ידי קרן מוזילה הוא כינוי לפנדה האדומה.
ב-2 באפריל 2016 חברת סנריו ( האחראית על הלו קיטי ודמויות נוספות) שחררה סדרת סרטונים בשם "אגרטסוקו". רטסוקו, הדמות הראשית בסדרה, היא פנדה אדומה.
יחס סדר מילוני
במתמטיקה, יחס הסדר המילוני (או הלקסיקוגרפי) הוא הכללה של הסדר האלפביתי של מילונים של סמלים מסודרים או, באופן כללי יותר, של אלמנטים של קבוצה עם יחס סדר מלא.
לסלו הרביעי, מלך הונגריה
ילדותו (1262–1272)
אישטוואן החמישי כרת בספטמבר 1269 ברית עם קרלו הראשון, מלך סיציליה, והשניים חיתנו את הילד לסלו עם הבת בת 4 של המלך הסיציליאני, איזבלה. נישואי שני הילדים התקיימו בשנת 1270. הם היוו תפנית חשובה ביותר בתולדות הונגריה.
שנותיו האחרונות 1290-1285
אף על פי שהדף התקפות קומאניות, הפך המלך לבלתי פופולרי על ידי משיכתו אל תרבותם ומנהגיהם של הקומנים. למשל אימץ את תספורתם ולקח נערות קומניות לפילגשים. לדברי לודומר, הארכיבישוף של אסטרגום, אף קיים יחסי מין בפומבי עם "אותה אשת -צפע", איידואה, שהייתה פילגשו האהובה ביותר. אף הואשם המלך בבגידת עמו, למשל נטען שהסית את המונגולים לתקוף את הונגריה. בפועל השתמש בספטמבר 1288 בשבויי מלחמה מונגולים, שכונו "נייגרש" nyögérs בדיכוי מרד שפרץ בחבל ספשג.
ג'יאנגשי
המחוז ממוקם דרומית לנהר היאנגצה, וצפונו שטוח למדי, בעוד דרומו מאופיין בגבעות. עיקר הייצור החקלאי שלו הוא אורז, אך גם כותנה ולפתית. הוא גם מקור עיקרי למחצבים שונים כגון נחושת, טונגסטן, זהב, כסף, אורניום ועוד. זהו מחוז עני למדי, דבר הבולט במיוחד לאור סמיכותו לאחדים מן המחוזות העשירים בסין - גואנגדונג, ג'ג'יאנג ופוג'יין.
אמא בארקר
המחלוקת
אין ספק שילדיה של קייט היו פושעים והשתייכו ל"חבורת בארקר-קארפיס", שביצעה בין השנים 1931–1935 מעשי שוד לא מעטים. עם זאת, תדמיתה של קייט כמנהיגת החבורה וה"מוח" שמאחוריה היא ככל הנראה פיקציה ומידת מעורבותה בפשעים מוטלת בספק. קייט ככל הנראה ידעה על מעשי החבורה ומבחינת החוק עובדה זו לכשלעצמה הופכת אותה לשותפה מלאה לפשעם, אך מעולם לא נמצאה ראיה להיותה פעילה אקטיבית בביצוע ובתכנון הפשעים אותם ביצעה החבורה. תפקידה היה לטפל ולדאוג לצורכיהם של חברי הכנופיה, שלא אחת בעודם מבצעים את פשעיהם שלחו אותה לבית הקולנוע, לצפות בסרטים.
שלומי ארבייטמן
קריירה
ארבייטמן גדל בנורדיה, ושיחק במועדון הנוער בית"ר נס טוברוק, אותו עזב בגיל 17 לטובת קבוצת הנוער של בית"ר ירושלים. משחק הבכורה של ארבייטמן בקבוצה הבוגרת של המועדון היה ב-2 במרץ 2003 במשחק חוץ בליגת העל נגד מ.ס. אשדוד. לאחר תחילת עונת 2004/2005 עבר לקבוצת הפועל פתח תקווה עקב סכסוך עם הנהלת בית"ר ירושלים, ובקבוצתו החדשה סיים את העונה וזכה עימה בגביע הטוטו.
בעונת 2008/2009 חזר ארבייטמן למכבי חיפה, וזכה עמה באליפות. בעונה שלאחר מכן סייע לקבוצה להעפיל לליגת האלופות, עם שער הניצחון (2–1) על רד בול זלצבורג. בליגה סיים כמלך השערים עם 28 שערים, אך הפסיד עם קבוצתו את האליפות במחזור האחרון להפועל תל אביב. בסך הכל הופיע 126 פעמים בליגה במדי מכבי חיפה וכבש 50 שערי ליגה.
חג הנשים (קומדיה יוונית)
תקציר העלילה
אוריפידס פונה לחברו, המשורר הנשי אגתון ומבקש ממנו להתחזות לאישה, וללכת למשפט על מנת לסנגר על אוריפידס. אגתון מסרב, וקרובו של אוריפידס, מנסילוכוס מציע ללכת במקומו. אוריפידס מגלח את מנסילוכוס, מלביש אותו בבגדי אישה שלווה מאגתון ושולח אותו לפגישת הנשים.
הנשים חושדות במנסילוכוס - מאחר ש"היא" האישה היחידה שהן אינן מכירות. לאחר שהן מסירות את גרביו הן מגלות כי הוא גבר. מנסילוכוס חוטף נאד יין ומנסה לטעון כי חטף את אחד התינוקות של הנשים, אך הנשים קוראות למשטרת העיר שתאסור אותו.
ניסים יגן
ביוגרפיה
נולד בירושלים לרחל וליעקב יגן, תלמידו של הרב מרדכי שרעבי. מקור המשפחה הוא מהעיר אורפה שבטורקיה, ושמה בעבר היה "גאגין".
בנו הרב מאיר ממלא את מקומו בראשות מוסדות "קהילת יעקב". בנו הרב יעקב הוא ראש כולל "קהילת יעקב".
פול הרינגטון
פול הרינגטון (נולד ב-13 במאי 1960) הוא זמר ושחקן אירי. הרינגטון זכה באירוויזיון 1994, עם השיר "Rock 'n' roll kids", שבוצע יחד עם צ'ארלי מק'גטיגן.
עיט צפרדעים
תפוצה
עיט הצפרדעים דוגר בפולין, רומניה, בלארוס, אוקראינה, פינלנד, לטביה, ליטא, אסטוניה, רוסיה, קזחסטן, מונגוליה וסין עם כ־3,000–8,000 זוגות מקננים. אזורי החריפה של עיט הצפרדעים כוללים את אתיופיה, סודאן, מצרים, צ'אד, ישראל, תימן, ערב הסעודית, עומאן, איחוד האמירויות הערביות, קטר, איראן, בחריין, צרפת, איטליה, יוון, טורקיה, עיראק, אזרבייג'ן, הודו, סין, טאיוואן, מיאנמר, תאילנד, לאוס, וייטנאם, קמבודיה ומלזיה. מזדמן נדיר ביפן. הנדידה מתרחשת בסביבות נובמבר-דצמבר בסתיו, ובסביבות פברואר-מרץ באביב. אזורי המחיה של עיט הצפרדעים הם לרוב יערות או חורשים מישוריים שקרובים לביצות או אגמים בהם הוא צד את טרפו.
איומים
עיט הצפרדעים הוגדר במצב שימור פגיע על ידי IUCN ואוכלוסיותיו במגמת הצטמצמות, וההערכה היא שישנם 5,000–13,000 עיטי צפרדעים בוגרים. העיט הוגדר כך עקב מספר איומים:
טונטין
מנגנון
הטונטינים מאפשרים למנויים לחלוק את הסיכון של חיים ארוכים על ידי שילוב של תכונות של קצבה קבוצתית עם סוג של הגרלת תמותה. כל מנוי משלם סכום לנאמנות ולאחר מכן מקבל תשלום תקופתי. כאשר חברים מתים, זכאויות התשלום שלהם עוברות לשאר המשתתפים, וכך הערך של כל תשלום מתמשך עולה. עם מותו של החבר הסופי, תוכנית הנאמנות נפסקת בדרך כלל.
רקמת שומן
צפייה במיקרוסקופ
בעת הכנת תתקין בצביעת המטוקסילין-אאוזין, אשר מתבצע על ידי שיקוע בפרפין, אובדים השומנים, ולכן תאי השומן נראים במיקרוסקופ כמכילים בועה ריקה שבשוליה הגרעין. ניתן לשמר את השומן על ידי שימוש בחתכים קפואים ועל ידי צביעה ב-oil Red-O. לחלופין, ניתן לשמר שומנים בתאים שעברו קיבוע באוסמיום ארבע-חמצני.
צסק"א מוסקבה (רוגבי)
מועדון הרוגבי "צסק"א" מוסקבה (ברוסית: Регбийный клуб «ЦСКА» Москва) הוא מועדון רוגבי מקצועני מהעיר מוסקבה. נוסד ב-12 ביולי 2014 והוקם על ידי אגודת צסק"א מוסקבה. הקבוצה הוקמה כיורשת לקבוצת בית הספר של וועדת ההוצאה לפועל המרכזית, שהתקיימה בתקופת ברית המועצות. מאז הקמתה מחדש ועד 2020 התמודדה בליגת המשנה הרוסית ברוגבי. מאז עונת 2020/2021 מתמודדת בליגת העל הרוסית ברוגבי.
סטיוארט סאטקליף
מותו
למרות שלנון לא נכח ולא שלח פרחים להלוויה של סאטקליף, אשתו השנייה, יוקו אונו, זוכרת כי לנון הזכיר את שמו של סאטקליף לעיתים קרובות מאוד, ואמר כי הוא "האלטר אגו שלו...רוח בעולמו... כוח מנחה". לזכרו של סטיוארט, 5 שנים מאוחר יותר, כללו הביטלס את דמותו בין הדמויות המופיעות על עטיפת האלבום "Sgt. Pepper's Lonely Hearts Club Band".(מספר 35 - שורה שלישית בקצה השמאלי לפני הדמות של האמן אוברי ברידסלי.)
סטיבן קינג
סדרת המגדל האפל
בשנות ה-70 המוקדמות קינג החל בכתיבת סדרת סיפורים בשם "המגדל האפל". במרכזה של העלילה נמצא רולנד, אקדוחן בודד אשר נמצא במרדף אחר "האיש בשחור". העלילה מתרחשת בעולם בדוי, פרי דמיונו של קינג, עולם אשר מבחינה רעיונית נע בין "הארץ התיכונה" של ג'ון רונלד רעואל טולקין לבין עולם מערבון הספגטי. בהתחלה פורסמו הסיפורים בחמישה חלקים ב"מגזין הפנטזיה והמדע בדיוני" בין השנים 1977 ו-1981. בהמשך הרעיון קרם עור וגידים, והסיפורים התפתחו לשבעה ספרי כריכה קשה בסדרת "המגדל האפל", ספרים שנכתבו במשך ארבעה עשורים, החל מ-1970 ועד 2004.
רצ'ארד באקמן
בסוף 1970 ובשנות השמונים המוקדמות, הוציא קינג לאור מספר רומנים קצרים, כולם תחת שם עט בדוי, "ריצ'רד באקמן". הרעיון מאחורי שם עט שונה היה לפי קינג, כדי שהוא יהיה מסוגל למדוד את עצמו, וכדי לדעת אם הוא מסוגל לשחזר את ההצלחה שלו פעם נוספת. קינג רצה לספק לעצמו תשובה בנוגע לשאלת ההצלחה הגדולה שלו. לטענתו, הוא רצה להשתיק את הקול בראשו שניקר לו בנוגע לכך שכל הצלחתו אולי מקרית לחלוטין. סיבה נוספת היא שרוב חברות ההוצאה לאור אישרו באותן השנים הוצאת ספר אחד בלבד בשנה לכל סופר.
רצ'ארד באקמן נחשף כשם עט בדוי של קינג אחרי עקשנות מצד מוכר בחנות ספרים בוושינגטון בשם סטיב בראון. בראון הבחין בקווי דמיון דומים בין קינג לבאקמן, ומאוחר יותר הצליח לאתר רשומות של מוציא לאור אשר מאמתות שקינג הוא כותב אחד הרומנים של באקמן. לאחר הגילוי שוחררה לתקשורת הודעה שהסופר ריצ'רד באקמן נפטר מסרטן. ב-1989 קינג הקדיש את ספרו "החצי האפל" לריצ'רד באקמן, וב-1996, כשספרו של קינג "דספריישן (עיר ושמה ייאוש)" יצא לאור יחד עם ספר ה"מראה" שלו, "המשליטים" - החתימה של ריצ'רד באקמן נראתה עליו.
שנות ה-2000 ואילך
ב-15 באוגוסט 2007 נחשד קינג ב"וונדליזם" בחנות ספרים באוסטרליה, מפני שהוא לכאורה נראה "משחית" ספרים במדור המדע בדיוני. בהמשך התברר שקינג פשוט חתם על הספרים שלו.
ביוני 2013 פרסם קינג את הספר "מר מרצדס" ("Mr. Mercedes"), שהפך בהמשך לחלקה הראשון של טרילוגיית ספרים. החלק השני, "כל המוצא זוכה" ("Finders Keepers") יצא לאור ביוני 2015, והחלק השלישי,"סוף המשמרת" ("End of Watch"), יצא לאור ביוני 2016.
סגנון הכתיבה
סגנון כתיבתו של קינג ידוע בעיקר בשל תחכומו הרב, והאופן האפל שבו הדברים מוצגים. הרבה מספריו עוסקים בנושאים פשע, אלימות, מלחמה, גזענות והעל טבעי. קינג נוטה להיכנס לנבכי נשמותיהן של דמויותיו בספריו, ובאמצעות כך לבקר את החברה, ולחשוף לדבריו, את אופיו האמיתי של האדם. ספריו של קינג ידועים בשל האפלוליות בה הדברים מוצגים, באופן קר, קודר, וכן. כתיבתו של קינג נודעת גם בשל דו הערכיות שניתן למצוא בסיפוריו. קינג לעולם לא מבקר או מביע דעה באופן ישיר, אלא רק באמצעות הדמויות והסיפור. לעיתים הדמות עוברת שינוי, בפעמים אחרות המציאות אליה הדמות נזרקת גוררת מחשבה מצד הקורא. על פי המבקרים, ספריו של קינג חותרים לתכלית מסוימת, וגוררים את הקורא למחשבה מעמיקה בנוגע לעניין אותו בוחר קינג להעלות בסיפור.
מנטו מברוגנוס
תולדות חייה
מנטו מברוגנוס, בתו של דמטריוס מברוגנוס, נולדה בטריאסטה (אז בתחומי האימפריה האוסטרית, כיום חלק מאיטליה). סבה, הפנר ניקולאוס מברוגנוס, היה דרגומן (מתורגמן) בשירות מפקד הצי העות'מאני ונסיך ואלאכיה. ב-1809, בהיותה בת שלוש-עשרה, שבה משפחתה אל מכורתה באי מיקונוס. היא התחנכה בקולג' בטריאסטה, שם למדה פילוסופיה יוונית עתיקה והיסטוריה, ושלטה היטב בצרפתית, איטלקית וטורקית.
ארייה דבארי
ארייה דבארי (בפרסית: آریا داوری; נולד ב-11 באפריל 1989) הוא מתאבק אמריקאי, המופיע בארגון ההיאבקות All Elite Wrestling (AEW). הוא מוכר בעיקר בשל תקופתו בארגון ההיאבקות WWE, בו הופיע בתוכנית 205 לייב, המיועדת למחלקת משקל הקל.
צילה צבס
אקדמיה, ומחקר
משמשת שנים רבות יועצת לנושאי הרפואה הגרעינית למשרד הבריאות בישראל. כיהנה כחברת וועדה מייעצת לסוכנות הבינלאומית לאנרגיה אטומית בווינה (סבא"א) ובוועדות המקצועיות של האיגודים האירופאי והאמריקאי לרפואה גרעינית. כיהנה כנשיאת האיגוד הישראלי לרפואה גרעינית
נושאים בהם פיתחה צבס שיטות מיפוי ואבחון חדישות נמנים התמחותה במיפויי מח לאבחון תהליכים מוחיים, ומיפויי עצם לאפיון ואבחון טראומות של שברי הליכה ומאמץ.
מערכת המישוש
מערכת המישוש או מערכת המגע (באנגלית: Tactile system או Touch system) היא מערכת החישה האחראית על חוש המישוש. היא מעבירה מידע, המתקבל מהסביבה באמצעות קולטנים הנמצאים בעור, אל המוח. זו המערכת הנרחבת ביותר בגוף מכיוון שהעור מכסה את כל הגוף, כאשר ישנם אזורים רגישים יותר ופחות. בעור ישנם חיישנים שקולטים מידע על מגע, לחץ, מרקם, טמפרטורה וכאב. המידע מגיע כל הזמן אל המוח, אך רק חלק ממנו מגיע למודעות. הגירויים עוברים דרך מערכת העצבים ההיקפית והמסלולים החישתיים לגזע המוח וממנו לקליפת המוח החישתית. מערכת המגע מגיעה לבשלות מוקדם יותר ממערכות החישה האחרות, היא מתפתחת אצל העובר כבר בשבוע השמיני להריון.
אוליה זילברמן
ביוגרפיה
בהספד שכתב איש "על המשמר" יעקב רבי, עמד על מעלותיה כמבקרת מוזיקה:
שיווק מוצרים עתירי טכנולוגיה
מחזור חיי מוצר "PLC"
מחזור חיי מוצר הוא התהליך שעובר המוצר משלב החשיפה לשוק ועד לדעיכה. במוצרים טכנולוגיים פרק הזמן בין החשיפה (מוצר מוכן ליצור) ועד לדעיכה הוא פרק זמן קצר ביחס לזמן הפיתוח. לדוגמה פיתוח של דגם טלפון סלולרי חדש לוקח כשנה, וזמן החיים של דגם חדש מעת השקתו ועד להחלפתו בדגם אחר הוא כשלושה חודשים.
יתר על כן לעיתים קורה מצב בו מוצר לא מספיק להשלים את המחזור עקב הופעת טכנולוגיה חדשה המשבשת את המחזור של המוצרים המבוססים על הטכנולוגיה הקיימת. לדוגמה טלפונים סלולריים מבוססי תקשורת לוויין דעכו במהירות ונותרו כמוצרי גומחה (נישה), בעקבות ההתפשטות המהירה של רשתות התקשורת הסלולרית הקרקעית. לפיכך, כדי להאריך את חיי המוצר יש צריך לכלול חדשנות במוצר, בתהליכים ובתוכנית העסקית.
יאנסה פרמיסל
פעילות בתקופת השואה להצלת יהודים
בינואר 1945 בתקופת מלחמת העולם השנייה והשואה, בשעה שאריך קולקה נמלט יחד עם בנו אוטו מאושוויץ בעת פינוי המחנה, קיבלו השניים מחסה בלילה הראשון בביתו של יאנסה בעיר ולשבקה מזיריצ'י. אשתו היהודייה של יאנסה גורשה זמן קצר לפני כן לטרזיינשטט, והוא חשש שבהמשך ייקחו ממנו גם את בנו בן ה-13. יאנסה היה נשוי בנישואי תערובת מדרגה ראשונה, ולכן גם הוא היה חשוד בעיני הגסטפו. כשאריך ואוטו הגיעו לביתו בחשיכה, יאנסה הכניסם למטבח ביתו, נתן להם אוכל חם, אפשר להם להתרחץ ולהחליף את בגדיהם בבגדים שלו ושל בנו. לאחר מכן הוביל אותם למקום מסתור בביתן סגור ומוגן מפני קור, שהיה בחצר ביתו.
כלכלת ממלכת ירושלים
מטבע
שמאל|ממוזער|250px|היפרפרון ביזנטי
מרטין בורמן
מזכירו האישי של היטלר
באוקטובר 1944, עם ההכרזה על ייסודו של ה"פולקסשטורם" (Volkssturm), הוטלה על בורמן המשימה להגדיר את הנהלים הארגוניים והפוליטיים לצורך הקמתו. על פי הוראתו אורגן הצבא בגדודים ופלוגות שהשתייכו לסניפי המפלגה הנאצית ביישובים ובנפות השונות. הפולקסשטורם לא היה חלק מן הוורמאכט.
סוף דרכו
ב-7 בדצמבר 1972 נמצאו זוג שלדים בקרבת תחנת הרכבת בברלין בעת עבודות בנייה שערך הדואר הגרמני. השלדים נבדקו על ידי פתולוגים, רופאי שיניים ואנתרופולוגים וזוהו במהרה כבורמן ושטומפפגר. בשתי הגופות נמצאו רסיסי זכוכית בין השיניים ועליהן שאריות מימן ציאנידי. ב-11 באפריל 1973 כינס התובע הכללי של הסן מסיבת עיתונאים והודיע בה שהשלד שנמצא הוא של מרטין בורמן ותיק החקירה בעניין נסגר. הודעה זו סיימה חקירה בת 12 שנים בעניין. בשנת 1998 הורו הרשויות בגרמניה על עריכת בדיקה גנטית לשלד שנמצא בשנת 1972. בדיקת סמני DNA שנערכה בגולגולת השלד אישרה חד-משמעית כי זהו שלדו של בורמן. בשנת 1999 נשרף השלד של בורמן ואת אפרו פיזר בנו הבכור, כומר קתולי בהכשרתו, מעל הים הבלטי.
טום מקארתי
ביוגרפיה
בשנת 2020 עלה סרטו "טימי פיילייר: טעויות קורות", אותו כתב וביים ועלה בבכורה ב-7 בפברואר 2020 בשירות דיסני+.
ב-2021 יצא סרטו "מים שקטים", דרמת פשע בכיכובם של מאט דיימון ואביגייל ברסלין.
הרשות הממשלתית למים ולביוב
ביקורת
באוקטובר 2018 דיווח מבקר המדינה, השופט בדימוס יוסף שפירא, על שורה של ליקויים בניהול משק המים בישראל בעשור השני של המאה ה-21, וכתב, בין השאר: "רשות המים נקטה פעם אחר פעם מדיניות של הליכה על הסף שהתבטאה בהתרת הרסן מיד בסיומה של שנת גשמים ברוכה אחת, תוך התעלמות מהשפעותיהם ארוכות הטווח של שינויי האקלים באזור".
מוטי ששון
ביוגרפיה
בשנים 1984–1989 כיהן כסגן ראש עיריית חולון, יו"ר ועדת הכספים, יו"ר ועדת כ"א, יו"ר ועדת השקעות, חבר מועצת המנהלים בשתי חברות בת עירוניות וסגן ומ"מ יו"ר איגוד ערים לשירותי כבאות חולון, בת ים ואזור.
כהונתו כראש עירייה
על כל זאת ועוד זכתה חולון במשך חמש שנים ברציפות בציון של "חמישה כוכבי יופי" מטעם המועצה לישראל יפה, ובשנת 2000 זכתה בפרס היוקרתי בתחרות – "דגל היופי". בשנים שלאחר מכן זכתה העיר מספר פעמים נוספות ב"חמישה כוכבי יופי". בשנת 2008 זכתה חולון (יחד עם ראשון לציון, רמת גן, כפר תבור וכרמיאל) בתואר "עמית קריה יפה" המוענק על זכייה ב"חמישה כוכבי יופי" במשך 15 שנה ברציפות. העירייה בראשותו זכתה בפרסי ניהול תקציבי ובפרסי ניהול משק המים.
משמעות המשמעות
סקירה כללית
אף על פי שהטקסט המקורי פורסם ב-1923, הוא שימש כספר לימוד בתחומים רבים, כולל בלשנות, פילוסופיה, שפה מדע קוגניטיבי ולאחרונה סמנטיקה וסמיוטיקה. הספר נמצא בדפוס ברציפות מאז 1923. המהדורה העדכנית ביותר היא המהדורה הביקורתית הוכנה על ידי ו. טרנס גורדון ככרך שלישי מתוך חמשת הכרכים של CK Ogden & Linguistics (London: Routledge / Thoemmes Press, 1995). ההיסטוריה המלאה של הפרסום, כולל פרסום בהמשכים ב- Cambridge Magazine לפני המהדורה הראשונה של הספר, נמצאת בספרו של ו. טרנס גורדון: ס. ק. אוגדן מחקר ביבליוגרפי ביולוגי (Metuchen, NJ: Scarecrow Press, 1990).
ריצ'רדס קובע תאוריה של הקשר של סימנים: מילים ודברים מחוברים "באמצעות המופע שלהם יחד עם דברים, החיבור שלהם אתם בהקשר "כי סמלים משחקים תפקיד חשוב בחיינו [והם אפילו] המקור של כל כוחנו על העולם החיצוני "(47). במערכת הקשרים זו מפתח ריצ'רדס סמיוטיקה של שלושה חלקים - סמל, מחשבה ורפרנט עם שלושת היחסים ביניהם (מחשבה לסמל = נכון, מחשבה לרפרנט = הולם, סמל להתייחסות = אמת) (11). סמלים שהם "אותם סימנים בהם אנשים משתמשים כדי לתקשר אחד עם השני וככלי מחשבה, תופסים מקום יוצא דופן" (23). "כל הסימול הדיסקורסיבי כולל [...] אריגה של הקשרים להקשרים גבוהים יותר" (220). לכן, כדי שמילה תובן, "נדרשת ממנה יצירת קשר עם התנסויות נוספות" (210).
שליחות קטלנית 2: יום הדין
עלילת הסרט
בשנת 1995, 11 שנים לאחר ששרה קונור חיסלה את המחסל הראשון אשר תוכנת להרוג אותה, שני רובוטים "מחסלים" מגיעים ללוס אנג'לס מהעתיד - שנת 2029. האחד T-800 מודל 101, הדגם ששרה חיסלה - שנשלח על ידי ג'ון כדי שיגן עליו, והשני מודל T-1000, דגם מתקדם יותר העשוי מתכת נוזלית המאפשרת לו לשנות את צורתו לכל דבר הזהה לו בגודלו, שנשלח לחסל את ג'ון.
ביר7
השפעות
על השירים של ביר7 ניכרת השפעה של להקות פאנק-רוק וסקא רבות מהעולם. מתוך "סקאנדל" השירים "הבתולה מסדום" ו"הרדיו לא חבר" שהלחן שלהם זהה, הם מחווה ללהקת הפאנק-רוק האמריקנית Operation Ivy. השיר "סקא זה רע" הוא עיבוד עברי לשיר של Propagandhi. השיר "שמייח" הוא שירה של להקת פינג פונג, בה חבר רועי ארד אחיה הגדול של סולנית הלהקה, והלהקה ביצעה לו גרסת כיסוי מהירה.
קאחה קאלדזה
ספורט
בשנת 2003 זכה קאלדזה עם מילאן בגביע האיטלקי ובליגת האלופות. בעונת חגג עימה זכייה בסרייה א'. ב-2007, קאלדזה זכה בליגת האלופות בשנית עם מילאן, לאחר ניצחון הקבוצה בגמר המפעל על ליברפול 2 - 1.
ג'רלד שטיינברג
'''ג'רלד (גרשון) מ. שטיינברג (באנגלית: Gerald M. Steinberg''', נולד ב-1952) הוא פרופסור אמריטוס במחלקה למדעי המדינה באוניברסיטת בר-אילן, ראש העמותה "מכון לחקר ארגונים לא-ממשלתיים" המפעילה את אתר NGO Monitor.
קורות חיים
נולד בלונדון וגדל בסן פרנסיסקו, קליפורניה. לישראל הגיע לראשונה ב-1971, כסטודנט. ב-1973 סיים תואר ראשון בפיזיקה ולימודי המזרח הקרוב מאוניברסיטת קליפורניה בברקלי. ב-1975 סיים תואר שני בפיזיקה מאוניברסיטת קליפורניה בסן דייגו, ב-1978 תואר שני במדעי המדינה בתחום הממשל מאוניברסיטת קורנל, שם גם השלים דוקטורט בממשל ב-1981. אחרי גמר לימודיו בארצות הברית עלה לארץ ב-1982.
לונד
מקור השם
לפי סברה אחרת, השם ניתן על ידי מלך דנמרק כהתייחסות ללונדון (לטינית Londinium). ואמנם הפקידים התייחסו לעיר בכתב כ"לונד של הגותים" (בלטינית: Londinum Gothorum). להנחה זו נמצא חיזוק בדבריו של אדם מברמן שאמר שקנוט הגדול רצה להפוך את לונד ללונדון הדנית.
ימי הביניים
מהיווסדה הייתה לונד עיר נוצרית. כנסייה מעץ תוארכה לשנת 990. היא הייתה כפופה למרותו של הארכיבישוף אדלברט מברמן עליו הוטל לנצר את סקנדינביה. מרות זו הייתה לצנינים בעיני סוון השני, מלך דנמרק, והוא פעל ליצירת יחידה אדמיניסטרטיבית דתית עצמאית - דיוקסיה בדנמרק. לבסוף ב-1060 קיבלה לונד מעמד של בישופות. ב-1145 הצליח אריק הראשון, מלך דנמרק, בזמן מסע צליינות לרומא, לשכנע את האפיפיור להכריז על סקנדינביה כולה כארכיבישופות ולונד נעשתה מרכזהּ. שינוי זה גרם להתחזקות החיים הדתיים בעיר ולהשפעה גוברת של הארכיבישופים על הארצות הנורדיות עד כדי חשיבות דומה לזו של המלך. ב-1145 הוכרזה הקתדרלה של לונד ועד אמצע המאה ה-13 הוקמו 27 מבנים דתיים בעיר. במקביל להיחלשות הכוח המלכותי בעיר, עברה אליה אספת העם (ting) של סקוניה, אחד ממרכזי ההחלטות החשובים בממלכה. באותה מאה בנה אריק השני חומה מסביב לעיר שחלקים מהם נראים עד היום. בחומה היו ארבעה פתחים לכיוון רוחות השמים ונוספה לה שוחה במאה ה-14.
קרב לונד
כדי לעזור לעיר להשתקם ויתר המלך השוודי על מיסים במשך ארבע שנים לאלה שבנו בעיר בתים. הבתים מאותה תקופה אופיינו בקורות עץ חיצוניות.
קי וסט
היסטוריה
בשנת 1912 חובר האי ליבשת באמצעות גשרי רכבת, אולם אלה נהרסו בהוריקן בשנת 1935. ב-1938 נבנה כביש המחבר את האי ליבשת.
הרובע התשעה-עשר של פריז
גאוגרפיה
שטחו של הרובע התשעה-עשר הוא 6.786 קילומטרים רבועים.
עונת יובש לבנה
עונת יובש לבנה (באנגלית: A Dry White Season) הוא סרט דרמה היסטורית אמריקאי משנת 1989, בבימויה של אוזאן פלסי ובכיכובם של דונלד סאת'רלנד, יורגן פרוכנו, מרלון ברנדו, ג'נט סוזמן, זקס מוקיי וסוזן סרנדון. הסרט נכתב על ידי קולין וולנד ואוזאן פלסי בהתבסס על הרומן באותו השם מאת אנדרה ברינק. רוברט בולט גם תרם תיקונים לתסריט, ללא קרדיט. הסרט מתרחש בדרום אפריקה בשנת 1976, ועוסק בנושא של האפרטהייד. ברנדו היה מועמד לפרס אוסקר לשחקן המשנה הטוב ביותר.
סאמבראוטאס, מלך אקסום
מואנרו-הי גם טוען כי ייתכן שסאמבראוטאס הוא מי שחקק את כתובת מונומנטום אדוליטנום.
לילית (עוף)
לילית (שם מדעי: Strix) היא סוג של עוף דורס לילי ממשפחת הינשופיים. שמה המדעי נגזר מן המילה היוונית strizo שמשמעותה "לצווח".
מספנות ישראל
הפעלת המספנות
בשנים 1968–1970 הפכה המספנה רווחית לראשונה. בין כלי השיט שבנתה באותן שנים היו שש גוררות עבור רשות הנמלים, שתי דוברות תדלוק עבור חברת "פי גלילות", מחפר צף למפעלי ים המלח ומבדוק צף עבור יוון.
המשבר בחברה
מבקר המדינה ציין בדו"ח ביקורת שבתקופת הפירוק הזמני "חל שיפור במצבה הכספי, אולם החברה לא הצליחה להיחלץ מבעיותיה הכספיות הבסיסיות, שחלקן נגררו עוד מהתקופה שלפני מינוי המפרק הזמני – מחסור בהון עצמי, קשיים בתזרים המזומנים, חוסר איזון בין מצבת כוח האדם לתעסוקה, ורווחיות נמוכה ואף הפסדים בעבודות שביצעה."
בנובמבר 1993 החליטה הממשלה להפריט את החברה. תהליך המכירה התמשך עד אפריל 1995, אז נמכרה החברה לקבוצה של משקיעים פרטיים, תמורת 40.5 מיליון ש"ח. עם מכירת המספנה לקחה עליה המדינה את חלק הארי של חובות המספנה והתחייבויותיה. העלות למדינה של כיסוי התחייבויות המספנה בניכוי התמורה שהתקבלה, הסתכמה ב-628 מיליון ש"ח בקירוב.
ספינות חדשות
באוגוסט 2012 השיקה מספנות ישראל אוניית צובר חמישית.
ברונו בטלהיים
ארצות הברית
בגיל 35 היה למרצה בכיר לפסיכולוגיית מתבגרים, פסיכיאטריה ופדגוגיה, וכן מונה לעמוד בראש "בית הספר האורטוגני" באוניברסיטהת שיקגו, כינוי שהמציא על מנת להפחית מהסטיגמה שעשויה לפגוע בקריירה העתידית של הילדים החולים. הטיפול בילדים אוטיסטים עמד בראש סדרי העדיפויות שלו בניהול בית הספר, ושם פיתח בטלהיים את התאוריה הפסיכואנליטית המשפיעה שלו אודות הגורמים לאוטיזם, בהשאילו את המושג "קרירות אימהית" מלאו קנר. התאוריה שלו, תאוריית האם הקרה, טוענת כי הגורמים לאוטיזם הם קרירות רגשית, דחייה והרחקה של אמהות כלפי הילדים. התאוריה נחשבת כיום למיושנת ובלתי מקובלת, אם כי היו לה עוד תומכים עד תחילת המאה ה-21. בטלהיים פירט מאוחר יותר את התיאוריות שלו לגבי אוטיזם בספרו מ-1967 Empty Fortress: Infantile Autism and the Birth of the Self. בספר הוא משווה את האוטיזם לתחושות של אסיר במחנה ריכוז:בספרו "קסמן של אגדות", שנכתב בשנת 1976 לאחר פרישתו מהאקדמיה, פירש מחדש מפרספקטיבה פסיכואנליטית את המעשיות המסורתיות של האחים גרים ואחרים. לדעתו משקפות האגדות את מצבו של הילד הקטן, המתמודד עם הגרועים שבפחדיו המודעים והלא מודעים, כשאין בידו אלא אומץ רוחו או מזלו הטוב. המצב מוביל אותו לעימות ישיר עם מצוקותיו, ומוצעים להן פתרונות. בנוסף, האגדות הופכות את ההבדל בין "עקרון העונג" ו"עקרון האחריות" למשמעותי. למרות כל האכזריות בהן, הן תמיד מסתיימות בטוב, ולטענתו, לסיפוריו העצובים של הנס כריסטיאן אנדרסן חסרה לעיתים פרספקטיבה חיובית זו. הספר זכה בפרס בחירת המבקרים האמריקאים בשנת 1976 ובפרס הספר הלאומי בקטגוריה של מחשבה עכשווית בשנת 1977.
עבודותיו של בטלהיים מאופיינות בחתירה לאנושיות והבנה. במשך עשרות שנים הוא נחשב לסמכות מוסרית ומקצועית בנושא חינוך ילדים והורות, בעיקר באירופה ובארצות הברית, שם הוא פרסם ספרים ומאמרים רבים בנושא זה בעיתונות המקצועית, אך לצד זאת כתב מאמרים בתחומים מגוונים בעיתונות הפופולרית. כך למשל פרסם מאמר בשנת 1976, בו טען כי סירובה של משפחת אנה פרנק להאמין באסון המתקרב גרם לכך שלא נקטו צעדים שאולי היו מצילים אותם. כמו כן היה בין המגינים הבולטים על חנה ארדנט בפולמוס שהתעורר סביב ספרה "אייכמן בירושלים", ובתגובה לביקורת החיובית שפרסם על הספר ב"ניו רפובליק", הוא וארדנט אף הואשמו על ידי הסופר הארי גולדן כסובלים מ"תופעה יהודית במהותה... שנאה עצמית". ההאשמה נגד בטלהיים כמי שסובל משנאה יהודית עצמית הופיעה גם לאחר מותו של בטלהיים עם עדויות על כך שאסר על ילדים בבית הספר האורטוגני לחגוג את החגים היהודיים, ועל כך שפעמים רבות טען בפני יהודים שהם האשמים באנטישמיות, ואף דחק בהם להתבולל.
FLAC
השוואות
הוויקי של Hydrogen Audio מכיל השוואה כוללת מאוד של קודקים ללא איבוד נתונים, ובהם FLAC.
נצנץ
שימושים אזרחיים
הנצנץ משמש לסימון דרכים המצויות בשיפוץ, כנורת סימון לנהגים המותקנת בחלק האחורי של אופניים, כנורת אזהרה לטייסים המותקנת על אנטנות גבוהות ועוד.
מצר סוריגאו
במהלך מלחמת העולם השנייה, ב-25 באוקטובר 1944, התנהל במצר קרב מצר סוריגאו, בו הושמדה שייטת יפנית בדרכה למפרץ לייטה.
ספראג גריידן
קריירה
בשנת 2002 היא הופיעה בתור קארן קווסקי בסדרת הטלוויזיה "ג'ון דו" של רשת FOX.
בחודש פברואר 2010, גריידן הופיעה בפרק של "מחשבות פליליות" בתור מג קולינס, אישה שבעלה נרצח על ידי רוצח סדרתי. בשנת 2010 היא שיחקה את התפקיד הראשי בסרט האימה "פעילות על-טבעית 2", וכן תפקיד קטן בסרט ההמשך "פעילות על-טבעית 3" משנת 2011.
הרי הלר
הלר מונה לרופא הראשי של בית החולים תל השומר משנת 1950, ולמנהל מחלקה פנימית.
הוא נפטר בשנת 1967 מבעיה בקצב הלב. בעקבות מותו, אחד מתלמידיו, מיכאל מירובסקי, פיתח את מכשיר הדפיברילטור האוטומטי המושתל.
אמר עליו חיים שיבא : "חייו של ד"ר הלר בארץ היו כעמוד האש ההולך לפני המחנה..."
בילי גרהאם
ויליאם פרנקלין גרהאם הבן (באנגלית: .William Franklin Graham Jr; 7 בנובמבר 1918 – 21 בפברואר 2018) היה כומר בפטיסטי-דרומי אמריקאי, אחת הדמויות הדתיות הבולטות ביותר בארצות הברית במהלך המאה ה-20 וממנהיגיה החשובים של התנועה האוונגליסטית. גרהאם החל כפונדמנטליסט בתחילה, אך בהמשך התנתק מן ההשקפה ולמן 1956 העדיף את התואר "אוונגליסטי" במקום. הוא ערך כינוסים גדולים באצטדיונים ברחבי העולם והעביר את דרשותיו בשידורים חיים ברדיו ובטלוויזיה, וחלקן עדיין משודרות מחדש במאה ה-21. הוא פעל במהלך שישה עשורים, החל משנות ה-40 למאה הקודמת ועד לפרישתו בשנת 2005, במסעות בישור וקריאה לתשובה בארצות הברית ובעולם. הוא סייע רבות בעיצוב השקפת העולם האמונית והדתית של רבים בעולם, תוך חיזוק ההסתמכות על הביבליה (הברית הישנה והברית החדשה), כנגד תפיסת העולם החילונית-מטריאליסטית.
גרהאם היה יועץ רוחני לרבים מנשיאי ארצות הברית וסיפק ייעוץ רוחני לכל אחד מהנשיאים החל מהארי טרומן עד ברק אובמה. הוא היה קרוב במיוחד לדוויט אייזנהאואר, לינדון ג'ונסון (אחד מחבריו הקרובים ביותר של גרהאם) וריצ'רד ניקסון.
נעוריו
כשהיה גרהאם בן ארבע-עשרה, בשנת 1933, הסתיימה בארצות הברית "תקופת היובש" (החרם על מכירת משקאות אלכוהוליים), אביו של גרהאם אילץ אותו ואת אחותו, קתרין, לשתות בירה עד שחלו. כתוצאה מכך נוצרה אצלם סלידה שכזאת, שגרהאם ואחותו נמנעו משתיית אלכוהול וצריכת סמים עד סוף ימי חייהם.
גרהאם נדחה כחבר בקבוצת נוער מקומית על היותו "טיפוס יותר מדי ארצי" כאשר אלברט מקמקין, שעבד בחוות גרהאם, שכנע אותו ללכת ולשמוע את המטיף מרדכי האם. על פי האוטוביוגרפיה שלו, גרהאם, התחיל להאמין בשנת 1934, בגיל 16 במהלך סדרה של אספות בישור שהוביל האם בשארלוט.
מסעי בישור
מרגע שהחל בשירותו למען הבשורה בשנת 1947, ניהל גרהאם יותר מ 400 מסעי בישור ב -185 מדינות וטריטוריות, בשש יבשות. במסע הבישור הראשון של בילי גרהאם, שנערך 13–21 בספטמבר 1947, באולם העירוני בגרנד רפידס, מישיגן, השתתפו 6,000 איש. גרהאם היה בן 28. הוא קרא להם מסעי בישור, הוא היה שוכר מקום גדול, כגון אצטדיון, או פארק או שדרה רחבה. כאשר המפגשים נעשו גדולים יותר, הוא היה מגייס קבוצה של עד 5,000 איש לשירה במקהלה. הוא היה מטיף את הבשורה ומזמין אנשים לצעוד קדימה (לצורך הצהרה על אמונה וקבלת ישו כמשיח ומושיע אישי). אנשים כאלה נקראו מתעניינים בבשורה וקיבלו הזדמנות לדבר באופן אישי עם יועץ, להבהיר שאלות ולהתפלל יחד. לעיתים קרובות קיבלו המתעניינים עותק של הבשורה על-פי יוחנן או חוברת לימוד המקרא (תנ"ך וברית חדשה). בשנת 1992, במוסקבה, צעדו קדימה לאור קריאתו של בילי גרהאם כרבע מכלל 155,000 הנוכחים בקהל. מסעות הבישור שלו לוו לעיתים קרובות בשירי אמונה מיוחדים.
גרהאם דחה הצעת חוזה של מיליון דולר של חברת הטלוויזיה NBC, להופיע מול השדרן הנודע ארתור גודפרי, וזאת על מנת שיוכל להמשיך במסע הבישור בלונדון, שנמשך 12 שבועות, ומסע בישור בניו יורק, במדיסון סקוור גארדן בשנת 1957, אשר נמשך מדי לילה במשך 16 שבועות.
שירות בשורה לסטודנטים
גרהאם ערך גם מפגשים אוונגליסטיים בקמפוסים של מספר אוניברסיטאות: באוניברסיטת מינסוטה במהלך "שנת הבשורה" של InterVarsity בשנים 1950–1951, שליחות בת 4 ימים באוניברסיטת ייל ב -1957, וסדרת מפגשים במשך שבוע באוניברסיטת קרולינה בספטמבר 1982.
אחרית ימיו, מוות ואזכרה
גרהאם אמר כי פרישתו המתוכננת היא בגלל התרופפות בריאותו; הוא סבל מהידרוצפלוס משנת 1992 ואילך. באוגוסט 2005, הופיע גרהאם בטקס חנוכת הספרייה שלו בשארלוט, צפון קרוליינה. אז בן 86, הוא השתמש במהלך הטקס בהליכון. ב -9 ביולי 2006, הוא דיבר בטקס Metro Maryland Franklin Graham Festival (פסטיבל מטרו מרילנד פרנקלין גרהאם), שנערך בבולטימור, מרילנד, בפארק אוריולה ב קמדן ירדס (Oriole Park at Camden Yards).
התקיימה מחלוקת על מקום הקבורה המוצע של גרהאם; הוא הודיע ​​ביוני 2007 כי הוא ואשתו ייקברו זה לצד זה בספריית בילי גרהאם בעיר הולדתו, שארלוט. בנו הצעיר של גרהאם, נד, התווכח עם בנו הבכור פרנקלין על השאלה האם קבורה בספרייה תהיה הולמת. רות גרהאם אמרה שהיא לא רוצה להיקבר בשארלוט אלא בהרים במרכז ההדרכה של בילי גרהאם שבמפרץ ליד אשוויל, צפון קרוליינה, שם התגוררה שנים רבות; נד תמך בבחירתה של אמו. הסופרת פטרישיה קורנוול, ידידת משפחה, התנגדה גם היא לקבורה בספרייה, וכינתה אותה אתר תיירותי. פרנקלין רצה שהוריו ייקברו באתר הספרייה. בזמן מותה של רות גרהאם הוכרז כי ייקברו באתר הספרייה.
מעורבות פוליטית
לאחר שהיו לו יחסים קרובים עם לינדון ב.ג'ונסון וריצ'רד ניקסון, ניסה גרהאם להימנע מנקיטת עמדות מפורשות ביילי אמר: "הוא סירב לחתום או לאמץ הצהרות פוליטיות, והוא התרחק מן הימין הנוצרי ... ". שנותיו המוקדמות של התנגדות עזה לקומוניזם פינו את מקומן לעניינים של פירוק נשק גרעיני ותשומת לב לאיידס, עוני ואיומים סביבתיים.
גרהאם היה חבר רשום במפלגה הדמוקרטית. בשנת 1960 הוא התנגד למועמדותו של ג'ון פ. קנדי, מחשש שמאחר שקנדי הוא קתולי, הוא יהיה חייב ללכת בעקבות האפיפיור. גרהאם פעל "מאחורי הקלעים" כדי לעודד רועי עדה פרוטסטנטים בעלי השפעה לדבר נגדו. גרהאם נפגש עם ועידה של רועי עדה פרוטסטנטים במונטרו שבשווייץ, במהלך מסע הבחירות ב -1960, כדי לדון בקהילות המכוננות שלהם איך להביס את קנדי. על פי תוכנית החזית של PBS, "אלוהים באמריקה" (2010), פרק 5. גרהאם ארגן בספטמבר 1960 כינוס של מאות רועי עדה פרוטסטנטים בוושינגטון, הכינוס הובל על ידי נורמן וינסנט פיל. היה זה זמן קצר לפני נאומו של קנדי ​​בנושא הפרדת הכנסייה מהמדינה ביוסטון, טקסס, נאום שנחשב כמוצלח ביותר להרגעת דאגותיהם של רבים מהבוחרים. לאחר בחירתו, ​​הזמין קנדי את גרהאם לשחק גולף בפאלם ביץ', פלורידה, ולאחר מכן הודה גרהאם כי בחירתו של קנדי ​​היא הזדמנות לקירוב לבבות בין קתולים לפרוטסטנטים. לאחר ששוחחו ביניהם בפגישה זו על ישו המשיח, נשארו השניים בקשר. הם נפגשו בפעם האחרונה בפגישת יום התפילה הארצי בפברואר 1963. באוטוביוגרפיה שלו טען גרהאם כי הוא חש "תחושה פנימית מבשרת רע" בשבוע שקדם לרצח קנדי, וניסה ליצור איתו קשר כדי לומר, "אל תיסע לטקסס!"
בשנת 2012, אימץ גרהאם פומבית את המועמד הרפובליקני לנשיאות, מיט רומני. זמן קצר לאחר מכן, כנראה כדי להכיל את רומני, שהוא מורמון, הוסרה מהאתר של גרהאם ההתייחסות למורמוניות כאל כת דתית ("כת או פולחן של קבוצה המלמדת דוקטרינות או אמונות החורגות מהמסר המקראי של הדת הנוצרית"). היו כאלה שהתלבטו האם התמיכה בפוליטיקה הימנית הרפובליקנית והדתית בסוגיות כגון נישואים חד מיניים, מקורם בגרהאם - שהפסיק לדבר בפומבי או לכתבים - משקפת למעשה את דעותיו של בנו, פרנקלין, ראש ה- BGEA. פרנקלין הכחיש זאת ואמר כי ימשיך לפעול כדובר אביו ולא יאפשר כנסי עיתונות.